Alboraia suma un nou campió d'Espanya: Marcel Galindo en la categoria infantil
01 de maig de 2024

Marcel Galindo, membre del club esportiu local Judokan Alboraia, s'ha proclamat campió d'Espanya en la categoria infantil en +66kg. El gran esdeveniment s'ha disputat recentment en el pavelló Navarresa Arena, a Pamplona, i fins allí s'havia traslladat l'entrenadora Elia Beltrán amb tres competidors, tornant a casa amb un tancament de temporada en gran.

Situar a Marcel en el número 1 del ránking nacional no és l'únic gran assoliment que ha collit Judokan Alboraia, que ha gaudit d'una temporada d'altíssim nivell amb una increïble quantitat de victòries i trofeus. Marta Arcs, infantil de primer any, ha fet una competició espectacular, amb combats llargs i duros, barallant-los fins al final. El resultat: cinqué lloc en el campionat en la categoria de -40kg amb una victòria en 3 combats i perdent en l'últim el bronze.

Samuel Rivadulla també ha guanyat els seus combats amb tècniques espectaculars, obtenint així el seté lloc en la categoria de -50kg. "El rendiment esportiu d'Alboraia i els seus clubs esportius en els últims mesos està sent més increïble que mai abans. En aquesta ocasió, volem que felicitara Marcel, Marta i Samuel per haver portat el nom d'Alboraia a l'àmbit nacional amb els seus resultats", agraeix l'alcalde, Miguel Chavarría.